CELEX: 51985PC0026
Language: el
Date: 1985-02-12
Title: Πρόταση κανονισμού (ΕΟΚ) του Συμβουλίου για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας αφενός, και της κυβέρνησης της Δανίας και της τοπικής κυβέρνησης των νήσων Φερόε αφετέρου, σχετικά με την αλιεία του σολομού στην αλιευτική ζώνη των νήσων Φερόε

Αριθ. C 52/4                       Επίσημη Εφημερίδα των Ευρωπαϊκών Κοινοτήτων                       26.2.85
                                                         II
                                           (Προπαρασκευαστικές πράξεις)
                                                ΕΠΙΤΡΟΠΗ
             Πρόταση κανονισμού του Συμβουλίου για την σύναψη συμφωνίας υπό μορφή ανταλλαγής επι­
             στολών μεταξύ της Ευρωπαϊκής Οικονομικής Κοινότητος, αφενός, και της κυβέρνησης της
             Δανίας και της τοπικής κυβέρνησης των νήσων Φερόε, αφετέρου, σχετικά με την αλιεία του
                                    σολομού στην αλιευτική ζώνη των νήσων Φερόε
                                                 COM(85) 26τελικό
                    "  (Υποβληθείσα από την Επιτροπή στο Συμβούλιο στις 14 Φεβρουαρίου 1985)
                                                    (85/C 52/05)
             ΤΟ ΣΥΜΒΟΛΥΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
             Έχοντας υπόψη:
             τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
             την πρόταση της Επιτροπής,
             τη γνώμη του Ευρωπαϊκού Κοινοβουλίου,
             Εκτιμώντας:
             ότι η Κοινότητα, αφενός, και η κυβέρνηση της Δανίας και η τοπική κυβέρνηση των νήσων
             Φερόε, αφετέρου, προέβησαν σε διαβουλεύσεις σχετικά με αλιευτικά θέματα κοινού ενδιαφέ­
             ροντος-
             ότι τα συμβαλλόμενα μέρη συμφώνησαν ότι ο Οργανισμός για τη Διατήρηση του Σολομού
             του Βόρειου Ατλαντικού (NASCO) αποτελεί το κατάλληλο πλαίσιο για τη ρύθμιση της
             αλιείας σολομού στην αλιευτική ζώνη των νήσων Φερόε"
             ότι οι αρχές των νήσων Φερόε επιβεβαίωσαν ότι θα συνεργασθούν με την Κοινότητα κατά
             την ετήσια σύνοδο του NASCO το 1985 με προοπτική την επίτευξη συμφωνίας σχετικά με ένα
             ρυθμιστικό μέτρο για τον καθορισμό ποσόστωσης όσον αφορά τα αλιεύματα στην αλιευτική
             ζώνη των νήσων Φερόε, κατά την περίοδο που αρχίζει την 1η Οκτωβρίου 1985 και λήγει στις
             31 Μαΐου 1986 ·
             ότι τα συμβαλλόμενα μέρη συμφώνησαν να προβούν σε περαιτέρω διαβουλεύσεις, αν ο
             NASCO δεν θεσπίσει κατάλληλα ρυθμιστικά μέτρα-
             ότι στο τέλος των προηγουμένων διαβουλεύσεων οι δύο αντιπροσωπείες μονόγραψαν
             συμφωνία υπό μορφή ανταλλαγής επιστολών-
             ότι η έγκριση της εν λόγω συμφωνίας είναι προς το συμφέρον της Κοινότητας,
             ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                       Άρθρο 1
             Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοι­
             νότητας, αφενός, και της κυβέρνησης της Δανίας και της τοπικής κυβέρνησης των νήσων
             Φερόε, αφετέρου, σχετικά με την αλιεία του σολομού στην αλιευτική ζώνη των νήσων Φερόε,
             εγκρίνεται εξ ονόματος της Κοινότητας.
             Το κείμενο της συμφωνίας επισυνάπτεται στον παρόντα κανονισμό.
 ---pagebreak--- 26.2.85                    Επίσημη Εφημερίδα των Ευρωπαϊκών Κοινοτήτων                        Αριθ. € 52/5
                                               Άρ$ρο 2
        Στον Πρόεδρο του Συμβουλίου ανατίθεται να ορίσει τα πρόσωπα τα οποία εξουσιοδοτούνται
        να υπογράψουν τη συμφωνία δεσμεύοντας την Κοινότητα.
                                               Άρ$ρο 3
        Ο παρών κανονισμός αρχίζει να ισχύει από την ημέρα της δημοσίευσης του στην Επίσημη
        Εφημερίδα των Ευρωπαϊκών Κοινοτήτων.
        Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
        κράτος μέλος.